اخر شي اني اتوقعته كل هذا يجي منك انته
عاش أسمك ويا اسمي حياته تاليهه بيدك موتة
اني اسألك عن صحبتنا وتكلي بيها شخبصتنه
لو اكول انته صديقي تكلي هـ الموضوع انساه مو وكته
تعب عمري الي تعبته ودمع عيني الي خسرته
جروحي كلهه سنين شفتها يعني عادي عندك انته
تتصور شي معقول ساكت وليلي يطول
من اكلك مهموم تكبر وتنسه تكول
سنين مأذيني ومضيع سنيني
وتكول أرجعلك لا شكرا عيني
منو الضيع الثاني اني لو انته ؟؟
ومنو العافه صديقه وما ذكر خوته
انا سنين ع راسي جنت اشيلك تاج
بس تاجك نزل والغالي رخصته
المك جنت بيدي وانته ريشه بريح
شجاك الي يلمك تالي طشرته
ع مود المصالح عفت كلشي وياي
وانا الليل ع مودك بس سهر جبته
عفت بالكاع تعبي وما تشوفه بعين
وانا بعيني كدرك مو بأدي شلته
كتبت اسمك انا من النون حد التاء
وكبال الشماته أسمي شخبطته